Hackerii au primit sute de mii de dolari de la Apple.
Un grup de hackeri a câştigat 288.500 de dolari de la Apple. Cei 5 hackeri au petrecut 3 luni căutând vulnerabilităţi în sistemele Apple. Ei au descoperit 55 de bug-uri, dintre care 11 considerate "critice".
Când auzi de hackeri, imediat de gândeşti la partea negativă. La "vrăjitorii" cu tastatură care pot să aibă acces la datele oricui. Nu însă toţi hackerii provoacă neplăceri.Un grup de 5 hackeri a petrecut trei luni având o singură ţintă: infrastructura online a celei mai bogate companii din lume, Apple. Au încercat să le desfacă cele 25.000 de servere web deţinute şi au descoperit 55 de bug-uri, dintre care 11 foarte periculoase.Una dintre vulnerabilităţi permitea hackerilor să fure fişiere din conturile de iCloud. Un puşti de 20 de ani pe nume Sam Curry s-a aflat în fruntea echipei de hackeri. După ce a descoperit problemele, el le-a raportat către Apple.El şi echipa lui au primit un cec de peste 280 de mii de dolari pentru eforturile lor."Nu mai lucrasem în programul de recompensare de la Apple şi nu aveam idee la ce să mă aştept. Deşi nu exista nicio garanţie că vom câştiga vreun ban, cu toţii am zis da şi am început să atacăm Apple" a povestit Sam Curry. Nu este prima dată când Apple le oferă bani hackerilor. După lansarea unei versiuni de iOS, compania a anunţat că va răsplăti cu 1 milion de dolari pe oricine reuşeşte să se infiltreze într-un iPhone cu noua versiune a sistemului de operare.